CELEX: 22010D0091
Language: sl
Date: 2010-07-02 00:00:00
Title: Sklep Skupnega odbora EGP št. 91/2010 z dne 2. julija 2010 o spremembi Priloge XIV (Konkurenca) k Sporazumu EGP

21.10.2010   
            
            
               SL
            
            
               Uradni list Evropske unije
            
            
               L 277/44
            
         SKLEP SKUPNEGA ODBORA EGP
   št. 91/2010
   z dne 2. julija 2010
   o spremembi Priloge XIV (Konkurenca) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIV k Sporazumu je bila spremenjena s Sklepom Skupnega odbora EGP št. 77/2010 z dne 11. junija 2010 (1).
            
         
               (2)
            
            
               Uredbo Komisije (EU) št. 461/2010 z dne 27. maja 2010 o uporabi člena 101(3) Pogodbe o delovanju Evropske unije za skupine vertikalnih sporazumov in usklajenih ravnanj v sektorju motornih vozil (2) je treba vključiti v Sporazum.
            
         
               (3)
            
            
               Uredba Komisije (ES) št. 1400/2002 (3), ki je bila vključena v Sporazum, je prenehala veljati 31. maja 2010 in jo je zato treba v okviru Sporazuma razveljaviti –
            
         SKLENIL:
   Člen 1
   Besedilo točke 4b (Uredba Komisije (ES) št. 1400/2002) Priloge XIV k Sporazumu se nadomesti z naslednjim:
   
      „32010 R 0461: Uredba Komisije (EU) št. 461/2010 z dne 27. maja 2010 o uporabi člena 101(3) Pogodbe o delovanju Evropske unije za skupine vertikalnih sporazumov in usklajenih ravnanj v sektorju motornih vozil (UL L 129, 28.5.2010, str. 52).
      V Sporazumu veljajo določbe Uredbe z naslednjo prilagoditvijo:
      Na koncu člena 6 se doda:
      
         ‚V skladu z določbami Sporazuma med državami Efte o ustanovitvi Nadzornega organa in Sodišča, lahko Nadzorni organ Efte na podlagi priporočila izjavi, da se v primerih, ko vzporedna omrežja podobnih vertikalnih omejitev pokrivajo več kot 50 % upoštevnega trga v državah Efte, ta uredba ne uporablja za vertikalne sporazume, ki vsebujejo specifične omejitve za ta trg.
         Priporočilo v skladu z odstavkom 1 se naslovi na državo Efte ali države Efte, ki zajemajo upoštevni trg. O izdaji takega priporočila se obvesti Komisijo.
         V treh mesecih od izdaje priporočila v skladu z odstavkom 1 vse države Efte, ki so njegove naslovnice, obvestijo Nadzorni organ Efte, ali sprejmejo priporočilo. Če v treh mesecih ni odgovora, se razume, da država Efte, ki ni pravočasno odgovorila, sprejema priporočilo.
         Če država Efte, ki je naslovnica priporočila, tega sprejme ali ne odgovori pravočasno, je v skladu s Sporazumom pravno zavezana, da izvede priporočilo v treh mesecih od dneva, ko je bilo izdano.
         Če država članica Efte, ki je naslovnica priporočila, v treh mesecih uradno obvesti Nadzorni organ Efte, da njegovega priporočila ne sprejme, Nadzorni organ Efte o tem odgovoru uradno obvesti Komisijo. Če se Komisija ne strinja s stališčem zadevne države Efte, se uporabi člen 92(2) Sporazuma.
         Nadzorni organ Efte in Komisija izmenjujeta informacije in se medsebojno posvetujeta o uporabi te določbe.
         Če vzporedna omrežja podobnih vertikalnih omejitev pokrivajo več kot 50 % upoštevnega trga na ozemlju Sporazuma EGP, lahko oba nadzorna organa sodelujeta z namenom sprejemanja ločenih ukrepov. Če se nadzorna organa sporazumeta o upoštevnem trgu in primernosti sprejetja ukrepa v skladu s to določbo, Komisija sprejme uredbo, naslovljeno na države članice EU, Nadzorni organ Efte pa sprejme priporočilo ustrezne vsebine, naslovljeno na državo Efte ali države Efte, ki zajemajo upoštevni trg.‘“
      
   
   Člen 2
   Besedilo Uredbe (EU) št. 461/2010 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 3. julija 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4). Uporablja se od 1. junija 2010.
   Člen 4
   Ta sklep se objavi v oddelku EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 2. julija 2010
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
      
   
   
      (1)  UL L 244, 16.9.2010, str. 35.
   
      (2)  UL L 129, 28.5.2010, str. 52.
   
      (3)  UL L 203, 1.8.2002, str. 30.
   
      (4)  Navedena ni nobena ustavna zahteva.